Ady Endre versei Hajnóczy Péter kéziratos másolataiban kitépett Ady-kötetlapokkal
Hajnóczy Péter, kézirat és könyvkivágás, HP00398
Péter Hajnóczy, manuscript and book clipping, HP00398
Ady Endre Harc a Nagyúrral (1905) és Én nem vagyok magyar? (1907) című versei, valamint a Hunn, új legenda (1913) című vers első hét és utolsó két strófája Hajnóczy Péter kék tollal írt kéziratos másolataiban számozatlan gépiratlapokon. Az iratcsomó része továbbá Ady Endre A Hadak Útja (1910) című verse kitépett és jegyzetelt könyvlapokon az Ifjúsági Könyvkiadó 1955-ös Ady Endre válogatott versei című kiadásából. A könyvkivágáson a vers címe fölött a margón kék tollal írt bejegyzés olvasható, betűhű átiratban: – Széljegyzetek ADY; valamint grafitceruzával tett aláhúzások és megjegyzések a strófákban, illetve a vers címe be van karikázva. A kötetből további könyvkivágások találhatók a Hotel Hobbs című kéziratos spirálfüzetben. A dokumentum azonosítója az ITIdatában: Q469794
A Szegedi Hajnóczy Péter Hagyatékgondozó Műhely nem látta el önálló jelzettel a dokumentumot.